# Barbarossa-hadművelet

### A Wikipédiából, a szabad lexikonból.

Barbarossa-hadművelet
A németek eredeti terve

Konfliktus: | II. világháború, Keleti Front
Időpont: | 1941. június 22 – december
Helyszín: | Fehéroroszország, Ukrajna, Litvánia, Lettország, Észtország, Nyugat Oroszország
Eredmény: | Szovjet stratégiai győzelem

Szembenálló felek
Szovjetunió | Németország Románia Finnország Olaszország Magyarország
Szlovákia
Parancsnokok
Joszif Sztálin | Adolf Hitler
Szembenálló erők
kb. 2 600 000 | kb. 3 200 000
Veszteségek
Ismeretlen | 174 000 halott 34 000 eltűnt 604 000 sebesült

A Barbarossa-hadművelet (Unternehmen Barbarossa) a Náci Németország által, a Szovjetunió ellen indított invázió kódneve volt a második világháborúban. A hadművelet I. Barbarossa Frigyes-ről, a Német-Római Birodalom egykori uralkodójáról kapta a nevét. Ez a hadművelet nem összekeverendő az egész keleti fronton vívott háborúval, mert amíg a Barbarossa-hadművelet 1941 júniusától 1941 decemberéig tartott, addig a keleti front 1941 júniusától 1945 májusáig létezett, amíg a szovjetek el nem foglalták Berlint.

Az eredeti cél a Szovjetunió európai részének, és Ukrajnának a gyors elfoglalása volt egészen az Arhangelszk-től Asztrahány-ig húzott képzeletbeli vonalig, melyet gyakran csak AA vonalként említettek. (Részletekért lásd Hitler 21. sz. hadműveleti utasítását). Valószínűleg a Barbarossa-hadművelet kudarca okozta az egész Náci Németország későbbi bukását, ugyanis ekkor hagyta el a hadiszerencse Adolf Hitler-t és a Harmadik Birodalmat. A Barbarossa-hadművelet főként azt érte el, hogy megnyitotta a keleti frontot, mely a történelem legnagyobb hadszínterévé vált, óriási és brutális csatákkal, halálos kegyetlenségekkel, szörnyű emberveszteségekkel valamint a németek és szovjetek számára egyaránt nyomorúságos körülményekkel.

## [szerkesztés] A németek célja

Látszólag a németek attól féltek, hogy a Vörös Hadsereg támadást tervez ellenük, így a Szovjetunió elleni támadást megelőző háborúként tüntették fel. De akik olvasták Hitler Mein Kampf (Harcom) című művét, már számíthattak erre a támadásra, ugyanis Hitler leírta meggyőződését, miszerint a német népnek Lebensraum-ra („élettérre”, azaz földre és nyersanyagra) van szüksége, és ezt keleten találhatja meg. A nácik alapelve az volt, hogy megöljék, deportálják, vagy elnyomják az orosz és szláv népességet (akiket alsóbbrendűnek tartottak), és a területet németekkel népesítsék be. Az egész városi lakosságot kiéheztetik, így mezőgazdasági felesleg keletkezik, amivel el tudják látni Németország élelmezését, és a városlakókat helyettesíthetik a német felsőbb réteggel. A német náci- ideológus Alfred Rosenberg (aki úgy vallotta hogy a szlávok is árják), amíg ezeknek az elgondolásoknak a megvalósítását készítette elő, felvetette, hogy a meghódított szovjet területeket a következő Reichkommissariates-ekre kellene bontani:

- Ostland (A balti-államok és Fehéroroszország),
- Ukraine (Ukrajna és a vele szomszédos területek),
- Kaukasus (Dél-Oroszország és a Kaukázus),
- Moskau (Moszkva fővárosi területe és Oroszország többi európai része),
- Turkestan (Közép-Ázsiai köztársaságok és területek)

A lap eredeti címe "http://hu.wikipedia.org../../../b/a/r/Barbarossa-hadm%C5%B1velet.html"

Kategória: II. világháború

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Български
- Česky
- Dansk
- Deutsch
- Español
- Français
- Hrvatski
- Bahasa Indonesia
- Italiano
- עברית
- Nederlands
- 日本語
- Norsk (bokmål)
- Polski
- Português
- Română
- Русский
- Slovenščina
- Suomi
- Svenska
- ไทย
- 中文